《感皇恩 元夕后二日，同彦敬郎中饮洪宣慰山园红梅下，得感皇恩二阕 其一》
宋代·张侃

佳处记曾游，十年重到。罨画湖山最春早。红梅几树，一夜东风开了。

矮松修竹外、依然好。

玉色醺酣，香团娇小。消得金尊共倾倒。满怀风味，前度何郎今老。

徘徊疏影里、花应笑。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。